
قهرمان تورك ميللتي
      يارادديقيز قهرمانليق لار سايه سينده يوردوموز بير يئنــي مرحله يه چاتيب دير. بومرحله ده هاممـيه واجيب ديركي اؤز قهرمان ائولادلاريندان كـــي اينديكي حالدا فاشيســت لرين زيندانلارينـــــدا ايشكنجه آلتيندا ديرلار اؤز حمايـــت لرين جانـلا مال لا گؤستريب و اونلارين عائيله لرين يالنيــــز بوراخماسينلار. بيزيم ايگيد ، قورخماز قهرمانلاريميز دوشمنين هرجوره نقشه سينين قارشيسين آليــــب و اؤز سينماز ايراده لريله بو جلادلارين پلانلاريــن پوزوب لار.

      مهر آييينين بيرينده مكتبلرين آچيليشي موناسيبت ايله فارس شوونيزمينه اعتيراض اوچون تبريزده  « بازارآغزينــــــدا» يغيشيب وفارس ديلينده اوخوماقدان ايمتيناع ائديب ، يالنيز اؤز آنا ديليمزده مدرسه ايستكلريميزي فارس شوونيســــت لرينه چاتديراجاييق. بو يغيشماغا بوتون شرفلي تـــــورك

ميللتينه موراجيعت ائديريك كي مظلوم قالميش وتاپتــالان ميش ميللتيميزين حاق لاري ايچون واريوخوموزلا ميدانـــا چيخيب و فاشيزمه و شوونيست لره بيرداها تورك ميللتيــن گوجونو وايقتيداريني گؤسترمه لييك آذربايجان ميللــــــي فعال لاريني بو ميللي وظيفه ني يايماغا چاغيريريق.  اينسانليـق نامينا، وطن نامينا، آلله نامينا ، شرف نامينا، تورك نامينا  بوتــون غيرتلي و شرفلي تورك ميللتيني بو يغيشماغا چاغيريريق. وحشي فاشيستلر و فارس شوونيست لره بيرداها  ائلان  ائديريـك آذربايجان ميللتينين غروري له اويناماسين لار و ساتيلميـــــش اينسانلارا بيرداها ائلان ائديريك كي اونلارين هوويت لــــري ميللتيميزه معلوم اولوب بير داها خشونته ال وورسالار هرنـــــه اولورسا اونلار موسبب ديرلر. ميللتيميز يالنيز اؤز ميللي حاقلارين ايسته يير و بو يولدا سون نفسه جاق بو حركت دن ال چكميـــه جكدير. 

